Viborger Samler, 1839-08-20
Storbritannien og Jrland. London, den 13de August. Man var ikke uden Bekymring for Gaarsdagen, der ifølge det saakaldte Nationalconvents Beslutning skulde være den første af de 3 Dage, da Folket kun har at beskjæftige sig med Forsamlinger og Processioner for at fremme Folkechartet. Saadanne Forsamlinger have rig tignok fundet Sted her, saavel som i Manchester og Birmingham; dog er det ikke kommet til betydelige Excesser. J den sidstnævnte Stad synes de tidligere Urostifteres strenge Afstraffelse at have virket, kun i 2 eller 3 af de større Fabrikker have Arbeiderne nedlagt deres Arbeide, hvilken Omstændighed Andre imidlertid tilskrive det igaar afholdte Hestevæddeløb ved Wolverhampton. J Manchester vilde en Hob af omtrent 1000 Chartister tvinge Arbeiderne i nogle Fabrikker til at ophøre med deres Sysler, og man var nødsaget til at lade Politiet og Militairet rykke frem; ved denne Leilighed saaredes en Politibetjent, dog ikke farligt. J øvrigt er Regjeringen saaledes paa sin Post, at Chartisterne vel vanskelig kunne gjøre Regning paa et til deres tidligere Forventninger svarende Udfald af deres oprørske Færd. Endnu ganske nylig har Lord John Russell udstedt et Circulaire til Mayors i de meest truede Stæder, og opfordret Øvrigheden til den største Aarvaagenhed og Strenghed imod Oprørerne. - Landets betænkelige Forfatning har atter ledet til en lang Debatte i Underhuset. Det bekjendte Medlem for Finsbury, Duncombe, foreslog 12 Resolutioner, af hvilke imidlertid kun de vigtigste fremsættes her Huset anseer det for sin Pligt at erklære: at den herskende Utilfredshed maa for en stor Deel tilskrives Parlementets Skjødesløshed, da det ikke tager Forholdsregler til at fremme Freden og forbedre Folkets politiske Tilstand; at Parlementet har vægret sig ved at ophæve de paa Handelen med Udlandet, navnlig paa Kornhandelen hvilende Jndskrænkninger, der forhøie Priserne paa Livets første Nødvendigheder; at der kun er tilstaaet en meget liden og utilstrækkelig Sum til Folkeunderviisningen, medens Udgifterne for Land- og Sømagten ere formerede i en betydelig Grad, og at Folkets Bønner og yderligere Reformer ere forblevne uændsede. – Resolutionerne angrebes af Lord John Russell, forsvaredes kun af de Radicale, og forkastedes med 51 mod 29 Stemmer. J Gaarsmødet i Underhuset udsattes efter Lord J. Russells Forslag Discussionen og Overhusets Amendements til den irske Municipal=Bill i 3 Maaneder; – saaledes er den hele Bill tilintetgjort. – Billen om Slavehandelens Undertrykkelse læstes 3die Gang, og antoges. Jdag antoges ogsaa Birmingham Police=Bill. Vil man troe Bladet the Times, saa finder denne Bill betydende, Modstand i Birningham, og vil give Anledning til, at det hele Municipalitet tager sin Afsked. - Morning Chronicle beretter, efter Foregivende af en god Kilde, at Lord Brougham har erholdt en Jndbydelse af Kongen af Hanover, og at Lorden, ledsaget af - Lord Lyndhurst, ufortøvet vil afreise til Hanover. – Reschid Pascha er ankommen hertil fra Paris, men vil, som det hedder, kun opholde sig her en kort Tid, og derefter afgaae til Constantinopel. – Hampshire Telegraph indeholder nøiagtige Beretninger og den tyrkiske Flaades Bevægelser, paa Farten fra Dardanellerne til Alexandrien. Man synes at kunne antage, at Capit. Walker, der er ukyndig i det tyrkiske Sprog, ikke har havt nogen Anelse om Capudan Paschas Forræderi, endskjøndt den engelske Søofficier stedse var i Paschaens nærmeste Omgivelse.